હાર્દિક પટેલે રાત્રે 9 કલાકે ફેસબુક પર લાઈવ સંબોધન કરતાં 30 ઓગસ્ટને ગુરૂવાર (આજ)થી પાણીનો પણ ત્યાગ કરવાની જાહેરાત કરી હતી. આ પૂર્વે ગઇકાલે બપોરે હાર્દિક તરફથી હાઈકોર્ટમાં અરજી કરવામાં આવી હતી કે પોલીસ દ્વારા તેને નજરકેદ કરાયો હોય તેવો પહેરો ગોઠવવામાં આવ્યો છે. તેને મળવા આવતા લોકોને ખોટી રીતે હેરાન કરવામાં આવે છે. સોલા સિવિલના ડોક્ટર્સ દ્વારા હાર્દિકના ચેક-અપનો રિપોર્ટ ન અપાતાં તેના સમર્થકો નારાજ થયા હતા અને ખાનગી ડોક્ટર બોલાવીને હાર્દિકનું ચેક-અપ કરાવ્યું હતું.